PRIMĂRIA MUNICIPIULUI TIMIŞOARA



           APROBAT
DIRECŢIA PATRIMONIU




    
            PRIMAR
BIROU SPAŢII-TERENURI
Nr. D82007-004348/06.12.2007                                                         dr.ing. Gheorghe Ciuhandu

R E F E R A T



Spaţiul cu altă destinaţie decât aceea de locuinţă din Timişoara, situat în imobilul din Timişoara str. Preyer nr.9, în suprafaţă de 108,97 mp. este închiriat prin Contractul de închiriere nr.1366/2002 la ASOCIAŢIA FAMILIILOR ANTI-HIV „SPERANŢA ÎN VIITOR” cu destinaţia de sediu asociaţie, având termenul închirierii până la data de 04.11.2007.

Prin cererea înregistrată la Primăria Municipiului Timişoara cu nr.D82007-004348/15.11.2007, ASOCIAŢIA FAMILIIILOR ANTI-HIV „SPERANŢA ÎN VIITOR” solicită prelungirea contractului de închiriere nr.1366/2002, încheiat în baza Hotărârii nr.282/22.10.2002 privind atribuirea spaţiului cu altă destinaţie decât aceea de locuinţă din Timişoara, strada Preyer nr.9, către Asociaţia Familiilor Anti-HIV «Speranţa în viitor» menţionând faptul că asociaţia acordă servicii sociale persoanelor care trăiesc cu HIV şi familiilor acestora. 
Imobilul din Timişoara, str. Preyer nr.9, înscris în C.F. nr.8720 Timişoara, nr.top.16805, nu a fost revendicat în baza Legii 10/2001.
În şedinţa din data de 04.12.2007 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, analizându-se cererea titularului de contract s-a hotărât întocmirea unui Proiect de hotărâre privind încheierea unui nou contract de închiriere, pe o perioadă de 5 ani, cu destinaţia de sediu.

Având în vedere cele prezentate,

PROPUNEM :
 Aprobarea de către Consiliul Local al Municipiului Timişoara a unui proiect de hotărâre privind atribuirea spaţiului cu altă destinaţie decât aceea de locuinţă situat la parterul imobilului din Timişoara, str. Preyer nr.9, înscris în C.F. nr.8720 Timişoara, nr.top.16805, proprietatea Statului Român, în suprafaţă de 108,97 mp., pe bază de contract de închiriere pe o perioadă de 5 ani, către ASOCIAŢIA FAMILIILOR ANTI-HIV „SPERANŢA ÎN VIITOR”, cu destinaţia de sediu asociaţie.

